

VLADA REPUBLIKE HRVATSKE

Zagreb, 4. ožujka 2021.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predlagatelj:** | Ministarstvo regionalnoga razvoja i fondova Europske unije |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predmet:** | Raspodjela sredstava namijenjenih cilju „Europska teritorijalna suradnja” za programsko razdoblje 2021. – 2027. |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Banski dvori | Trg Sv. Marka 2 | 10000 Zagreb | tel. 01 4569 222 | vlada.gov.hr

PRIJEDLOG

Na temelju članka 31. stavka 3. Zakona o Vladi Republike Hrvatske (Narodne novine br. 150/11, 119/14, 93/16, 116/18), Vlada Republike Hrvatske je na sjednici održanoj \_\_\_\_\_\_\_\_\_\_\_\_\_\_\_\_\_\_godine donijela

ZAKLJUČAK

1. Ovlašćuje se Ministarstvo regionalnoga razvoja i fondova Europske unije da obavijesti Europsku komisiju o raspodjeli sredstava namijenjenih cilju „Europska teritorijalna suradnja” za programsko razdoblje 2021. – 2027., kako je prikazano u Dodatku 1, koji je sastavni dio ovog Zaključka, da prema potrebi pregovara s Komisijom te da o ishodu dogovora obavijesti Vladu Republike Hrvatske.
2. Utvrđuje se da Republika Hrvatska neće koristiti pravilo o fleksibilnosti prema kojem bi se dio sredstava namijenjenih komponenti prekogranične suradnje mogao prebaciti u komponentu transnacionalne suradnje ili obratno.
3. Ministarstvo regionalnoga razvoja i fondova Europske unije kod raspodjele sredstava za pojedine programe prekogranične suradnje uzet će u obzir indeks razvijenosti jedinica lokalne i područne (regionalne) samouprave na programskom području kako je prikazano u Dodatku 2., koji je sastavni dio ovog Zaključka, apsorpcijsku sposobnost hrvatskih projektnih partnera na programskom području, broj Vodećih partnera, vanjsko-političke odnose te prethodna iskustva suradnje s državama sudionicama pojedinog programa.
4. Ministarstvo regionalnoga razvoja i fondova Europske unije kod raspodjele sredstava za pojedine transnacionalne programe uzet će u obzir činjenicu da u istima programsko područje obuhvaća cjelokupni teritorij Republike Hrvatske kako je prikazano u Dodatku 2.

KLASA:

URBROJ:

Zagreb, \_\_\_\_\_\_\_\_\_\_\_\_\_\_\_\_\_\_

PREDSJEDNIK VLADE REPUBLIKE HRVATSKE

mr.sc. Andrej Plenković

DODATAK 1. Tablica raspodjele sredstava po programima

|  |  |
| --- | --- |
| **PROGRAM EUROPSKE TERITORIJALNE SURADNJE** | **IZNOS SREDSTAVA U EUR (TEKUĆE CIJENE IZ 2021. GODINE)** |
| Program prekogranične suradnje Interreg VI-A Mađarska – Hrvatska | 45.034.029,70 |
| Program prekogranične suradnje Interreg VI-A Slovenija – Hrvatska | 18.735.475,82 |
| Program prekogranične suradnje Interreg VI-A Italija – Hrvatska | 31.610.730,18 |
| Interreg VI-A IPA Program prekogranične suradnje Hrvatska – Bosna i Hercegovina – Crna Gora | 57.407.658,09 |
| Interreg VI-A IPA Program prekogranične suradnje Hrvatska – Srbija | 18.673.977,22 |
| **(a) UKUPNO EFRR (prekogranična suradnja)** | **171.461.871,00** |
| Program transnacionalne suradnje Interreg VI-B Središnja Europa | 3.852.517,00 |
| Program transnacionalne suradnje Interreg VI-B Dunav | 3.852.517,00 |
| Program transnacionalne suradnje Interreg VI-B Euro-Mediteran | 3.852.517,00 |
| Interreg VI-B Jadransko-jonski program transnacionalne suradnje | 3.852.517,00 |
| **(b) UKUPNO EFRR (transnacionalna suradnja)** | **15.410.068,00** |
| **(a+b) Ukupno europska teritorijalna suradnja** | **186.871.939,00** |

DODATAK 2. Programsko područje prekograničnih i transnacionalnih programa

|  |  |
| --- | --- |
| **PROGRAM EUROPSKE TERITORIJALNE SURADNJE** | **NACIONALNA KLASIFIKACIJA STATISTIČKIH REGIJA 2021.** |
| Program prekogranične suradnje Interreg VI-A Mađarska – Hrvatska | HR021 Bjelovarsko-bilogorska županija  HR022 Virovitičko-podravska županija  HR023 Požeško-slavonska županija  HR025 Osječko-baranjska županija  HR026 Vukovarsko-srijemska županija  HR061 Međimurska županija  HR062 Varaždinska županija  HR063 Koprivničko-križevačka županija |
| Program prekogranične suradnje Interreg VI-A Slovenija – Hrvatska | HR027 Karlovačka županija  HR031 Primorsko-goranska županija  HR036 Istarska županija  HR050 Grad Zagreb  HR061 Međimurska županija  HR062 Varaždinska županija  HR064 Krapinsko-zagorska županija  HR065 Zagrebačka županija |
| Program prekogranične suradnje Interreg VI-A Italija – Hrvatska | HR027 Karlovačka županija  HR031 Primorsko-goranska županija  HR032 Ličko-senjska županija  HR033 Zadarska županija  HR034 Šibensko-kninska županija  HR035 Splitsko-dalmatinska županija  HR036 Istarska županija  HR037 Dubrovačko-neretvanska županija |
| Interreg VI-A IPA Program prekogranične suradnje Hrvatska – Bosna i Hercegovina – Crna Gora | HR021 Bjelovarsko-bilogorska županija  HR023 Požeško-slavonska županija  HR024 Brodsko-posavska županija  HR026 Vukovarsko-srijemska županija  HR027 Karlovačka županija  HR028 Sisačko-moslavačka županija  HR032 Ličko-senjska županija  HR033 Zadarska županija  HR034 Šibensko-kninska županija  HR035 Splitsko-dalmatinska županija  HR037 Dubrovačko-neretvanska županija  HR065 Zagrebačka županija |
| Interreg VI-A IPA Program prekogranične suradnje Hrvatska – Srbija | HR023 Požeško-slavonska županija  HR024 Brodsko-posavska županija  HR025 Osječko-baranjska županija  HR026 Vukovarsko-srijemska županija |
| Program transnacionalne suradnje Interreg VI-B Središnja Europa | HR02 Panonska Hrvatska  HR03 Jadranska Hrvatska  HR05 Grad Zagreb  HR06 Sjeverna Hrvatska |
| Program transnacionalne suradnje Interreg VI-B Dunav | HR02 Panonska Hrvatska  HR03 Jadranska Hrvatska  HR05 Grad Zagreb  HR06 Sjeverna Hrvatska |
| Program transnacionalne suradnje Interreg VI-B Euro-Mediteran | HR02 Panonska Hrvatska  HR03 Jadranska Hrvatska  HR05 Grad Zagreb  HR06 Sjeverna Hrvatska |
| Interreg VI-B Jadransko-jonski program transnacionalne suradnje | HR02 Panonska Hrvatska  HR03 Jadranska Hrvatska  HR05 Grad Zagreb  HR06 Sjeverna Hrvatska |

**OBRAZLOŽENJE**

Europska komisija je 2. svibnja 2018. donijela prijedlog višegodišnjeg financijskog okvira za programsko razdoblje od 2021. do 2027. Potom su slijedili zakonski prijedlozi Europske komisije kojima se uređuje kohezijska politika za programsko razdoblje 2021. - 2027., a koji su objavljeni 29. i 30. svibnja 2018. U navedenim prijedlozima je istaknuta „Europska teritorijalna suradnja” kao drugi cilj kohezijske politike koji se u državama članicama Europske unije financira iz Europskog fonda za regionalni razvoj.

Nakon što je 02. prosinca 2020. godine postignut politički dogovor oko Uredbe Europskog Parlamenta i Vijeća o posebnim odredbama za cilj „Europska teritorijalna suradnja” (Interreg) uz potporu iz Europskog fonda za regionalni razvoj i instrumenata za financiranje vanjskog djelovanja, Europska komisija je u pismu od 12. veljače 2021. godine (ARES(2021)1225933) svim državama članicama u sklopu savjetodavne procedure dostavila prijedlog alokacije za cilj „Europska teritorijalna suradnja” izražen u tekućim cijenama za 2021. godinu. Ukupna alokacija za Republiku Hrvatsku iznosi 186,87 milijuna eura, od čega je 171,46 milijuna eura predviđeno za prekograničnu suradnju dok je 15,41 milijuna eura predviđeno za transnacionalnu suradnju. U svrhu konačne izrade Provedbenih akata za cilj „Europska teritorijalna suradnja”, svaka država članica Europske unije obvezna je dostaviti Europskoj komisiji svoj prijedlog raspodjele sredstava za komponente prekogranične i transnacionalne suradnje.

S obzirom da programi prekogranične suradnje podrazumijevaju veću prostornu koncentraciju od programa transnacionalne suradnje, pravilo o fleksibilnosti predviđeno nacrtom Uredbe Europskog Parlamenta i Vijeća o posebnim odredbama za cilj „Europska teritorijalna suradnja” (Interreg) uz potporu iz Europskog fonda za regionalni razvoj i instrumenata za financiranje vanjskog djelovanja prema kojem bi se dio sredstava namijenjenih komponenti prekogranične suradnje mogao prebaciti u komponentu transnacionalne suradnje ili obratno, nije poželjno koristiti kako bi alocirana sredstva imala veći učinak na razvoj jedinica lokalne i područne (regionalne) samouprave.

Ministarstvo regionalnoga razvoja i fondova Europske unije kod raspodjele sredstava za pojedine programe prekogranične suradnje vodit će se sljedećim načelima:

* indeksom razvijenosti pojedine županije u programu (na temelju Vrijednosti indeksa razvijenosti i pokazatelja za izračun indeksa razvijenosti 2018.)
* trenutnom apsorpcijskom sposobnošću projektnih partnera iz Republike Hrvatske na programskom području mjerenu brojem prijavljenih projekata na dosadašnjim pozivima na dostavu projektnih prijedloga
* brojem Vodećih partnera iz Republike Hrvatske na programskom području u ukupnom broju prijavljenih projekata po pojedinom programu suradnje
* vanjsko-političkim odnosima sa državama u regiji, a posebno suradnjom sa susjednim državama na vanjskoj granici Europske unije
* prethodnim iskustvima suradnje sa susjednim državama

Ministarstvo regionalnoga razvoja i fondova Europske unije kod raspodjele sredstava za pojedine transnacionalne programe, svakom će od programa dodijeliti jednak iznos sredstava, s obzirom da Republika Hrvatska cjelokupnim teritorijem sudjeluje u transnacionalnim programima.

.